- Hindi News
- National
- बेटी को ससुराल न भेज नातरा करने से समधी पक्ष ने की थी महिला की कुएं में डुबोकर हत्या
बेटी को ससुराल न भेज नातरा करने से समधी पक्ष ने की थी महिला की कुएं में डुबोकर हत्या
भास्कर संवाददाता | खातेगांव
खातेगांव क्षेत्र के चिकलपाट जंगल में 14 फरवरी को कुएं में मिली महिला की लाश के मामले में पुलिस ने खुलासा किया है।
कुएं की बनावट एवं पानी की कम मात्रा के कारण पुलिस शुरू से मामला संदिग्ध मानकर चल रही थी। जांच में खुलासा हुआ महिला को डुबोकर मारा था। पुलिस जांच में पता चला मृतका की पुत्री की शादी खिवनी के जगदीश पटेल से हुई। ससुराल में अच्छा व्यवहार न होने से वह मायके चिकलपाट आकर माता-पिता के साथ रह रही थीं। ससुराल वाले जबरन ले जाना चाहते थे इसलिए मृतका ने पुत्री का दूसरी जगह नातरा कर दिया। इससे खिवनी के ससुराल वाले बौखला गए और जुर्माने के 10 हजार रुपए मांगने लगे। इसे लेकर रंजिश बढ़ गई। मृतिका के पुत्र ने बताया घटना वाले दिन मां कुएं पर कपड़े धो रही थी तब नवल, जगदीश और बलम मारपीट कर कुएं तरफ खींच रहे थे तथा उसी समय कालू व सुरेश ने मुझे गुमटी पर रोक रखा था। प्रकरण में अन्य स्वतंत्र साक्षियों द्वारा पूछताछ पर घटना की पुष्टि हुई तथा पाया कि मृतका को पुत्री को दूसरी जगह बैठाने व जुर्माना न देने के कारण रंजिश रख आरोपी सुरेश व कल्लू ने मृतिका के पुत्र अनिल को गुमटी पर रोक कर पकड़ रखा तथा अन्य आरोपी नवल, जगदीश और बलम द्वारा मृतिका को कुएं में मात्र साढ़े तीन फीट पानी था उसमें धकेल कर दबाकर बाहर नहीं आने दिया। इससे महिला की मृत्यु हो गई।
आरोपी कालू नानसिंह बारेला निवासी बड़ी खिवनी, सुरेश वीरसिंह बारेला बड़ी खिवनी, नवल बलम बारेला ककड़दी पठार, बलम खुमसिंह बारेला निवासी ककडदी पठार, जगदीश मोटला बारेला खिवनी हाल शोभाखेड़ी-आष्टा, सुखराम सिरदार बारेला निवासी नयापुरा कांटाफोड़ को गिरफ्तार कर लिया है। कोर्ट ने सभी आरोपियों को जेल भेजा है।
tgl_Latn sot_Latn hin_Deva hin_Deva bho_Deva hin_Deva hin_Deva hin_Deva